De engelske skvadronene ble nå samlet til hovedflåten. Mot slutten av august hadde de allierte 90 fartøy som patruljerte Kanalen, og franskmennene hadde mistet kontrollen over sundet. Torrington ble derimot sendt til Tower of London i påvente av krigsretten i Chatham. Han ble tiltalt for å ha trukket seg tilbake og holdt seg i bakgrunnen, og ikke gjort alt han kunne for å ødelegge fienden og assistere sine egne og de nederlandske skipene. Torringtonnpåberopte seg de dårlige forberedelser og dårlig etteretning, siden han ikke hadde fått melding om at Brestne-flåten var slått sammen med Toulon-flåten. Han mente også at de nederlandske skipene hadde gått for tidlig i kamp, før de nådde spissen til den franske linjen. Retten frifant Torrington, noe som gjorde Vilhelm og ministrene hans rasende, mens de engelske sjømennene var lettet. Torrington tok tilbake setet sitt i House of Lords, men Vilhelm nektet å se ham og avsatte ham fra tjenesten den 12. desember. Torrington ble midlertidige erstattet av sir Henry Killigrew, John Ashby og sir Richard Haddock, før disse ble erstattet av admiral Russell som kommandant alene for den engelske flåten.